
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS

SPRENDIMO „DĖL ŠIAULIŲ PETRO AVIŽONIO UGDYMO CENTRO, ŠIAULIŲ „DERMĖS“ IR ŠIAULIŲ „RINGUVOS“ MOKYKLŲ, ŠIAULIŲ „SPINDULIO“ UGDYMO CENTRO NUOSTATŲ PATVIRTINIMO“ PROJEKTO 
AIŠKINAMASIS RAŠTAS

2023 m. gegužės 3 d.         
Šiauliai

Parengto sprendimo projekto tikslai ir uždaviniai. 
Parengto sprendimo projekto tikslas – patvirtinti naujus Šiaulių Petro Avižonio ugdymo centro, Šiaulių „Dermės“ ir Šiaulių „Ringuvos“ mokyklų, Šiaulių „Spindulio“ ugdymo centro nuostatus, įteisinant juose mokytojų tarybos sudėtį, veiklos proceso organizavimo būdą bei funkcijas ir Lietuvos Respublikos vietos savivaldos įstatymo nuostatas.
Dabartinis sprendimo projekte aptariamų klausimų reguliavimas.
Šiaulių Petro Avižonio ugdymo centro, „Dermės“ ir „Ringuvos“ mokyklų, „Spindulio“ ugdymo centro (toliau – švietimo įstaigos) nuostatai patvirtinti Šiaulių miesto savivaldybės tarybos 2020 m. spalio 1 d. sprendimu Nr. T-384 „ Dėl Šiaulių Petro Avižonio ugdymo centro, Šiaulių „Dermės“, Šiaulių „Ringuvos“, Šiaulių sanatorinės mokyklų ir  Šiaulių „Spindulio“ ugdymo centro nuostatų patvirtinimo“.
Sprendimo projekte numatytos naujos teisinio reglamentavimo nuostatos.
Vadovaujantis Nuostatų, įstatų ar statutų įforminimo reikalavimų, patvirtintų Lietuvos Respublikos švietimo, mokslo ir sporto ministro 2021 m. balandžio 28 d. įsakymu Nr. V-670 „Dėl Švietimo ir mokslo ministro 2011 m. birželio 29 d. įsakymo Nr. V-1164 „Dėl nuostatų, įstatų ar statutų įforminimo reikalavimų patvirtinimo“ pakeitimo“, 11 punktu, mokytojų savivaldos nariu negali būti mokyklos vadovas. Galiojančiuose švietimo įstaigų nuostatuose nebuvo detaliai aprašyta mokytojų tarybos sudėtis, rinkimo ir atstovavimo principai ir kt. Naujos redakcijos švietimo įstaigų nuostatuose numatyta:
1.	 mokytojų tarybos narių skaičius; 

2.	rinkimo ir atstovavimo principai;

3.	kadencijos, galimas mokytojų tarybos nario kadencijų skaičius; 

4.	naujo nario paskyrimas nutrūkus savivaldos institucijos nario įgaliojimams pirma laiko; 

5.	mokytojų tarybos vadovo rinkimo principas;

6.	savivaldos institucijos kompetencija, veiklos organizavimas ir sprendimų priėmimo tvarka.

Minėta mokytojų tarybos veiklos proceso organizavimo funkcija taip pat turi būti įteisinta mokyklos nuostatuose. Įteisinus švietimo įstaigų nuostatuose mokytojų tarybos veiklos proceso organizavimo būdą ir funkcijas, būtų sudarytos galimybės mokytojams ir kitiems mokyklos bendruomenės nariams skaidriai išsirinkti mokytojų tarybos pirmininką. 
Įrašytos naujos nuostatos:
1.	direktorius kreipiasi į kompetentingus subjektus dėl minimalios ir vidutinės priežiūros priemonių vaikui skyrimo Lietuvos Respublikos vaiko minimalios ir vidutinės priežiūros įstatymo ir kitų teisės aktų nustatyta tvarka; 
2.	direktoriaus atostogų, komandiruočių, nedarbingumo laikotarpiu direktoriaus funkcijas atlieka direktoriaus pavaduotojas ugdymui arba kitas darbuotojas, turintis pagal pareigybės aprašymą pareigą ir įgaliojimus vykdyti įstaigos vadovo funkcijas.
Siekiant tikslumo pakoreguoti papunkčiai dėl direktoriaus teisių tvarkant, valdant, naudojant švietimo įstaigų turtą, lėšas ir atsakomybę dėl darbuotojų profesinio tobulėjimo. Papildžius švietimo įstaigų nuostatus naujomis funkcijomis, pakeista švietimo įstaigų nuostatų punktų numeracija.
Šiaulių Petro Avižonio ugdymo centro ir Šiaulių „Dermės“ mokyklų nuostatuose bus įrašyti nauji interneto svetainių adresai.
Atsižvelgiant į Lietuvos Respublikos vietos savivaldos įstatymo nuostatas siūloma patvirtinti naujus švietimo įstaigų nuostatus, kuriuose bus įrašyta nauja švietimo įstaigų savininko teises ir pareigas gyvendinanti institucija – Šiaulių miesto savivaldybės meras.
Priėmus sprendimą, galimos pasekmės.
Pasekmės teigiamos, nes priėmus sprendimą švietimo įstaigų nuostatuose bus įteisinti: mokytojų tarybos sudėtis, veiklos proceso organizavimo būdas ir funkcijos; direktoriaus atstovavimas jo atostogų metu; direktoriaus kreipimasis į kompetentingus subjektus dėl minimalios ir vidutinės priežiūros priemonių vaikui skyrimo Vaiko minimalios ir vidutinės priežiūros įstatymo nustatyta tvarka. Bus įteisintos Lietuvos Respublikos vietos savivaldos įstatymo nuostatos. Švietimo įstaigų nuostatų struktūra ir turinys atitiks Valstybinių ir savivaldybių mokyklų nuostatų (įstatų, statutų) įforminimo reikalavimus.
Neigiamų pasekmių nenumatoma.
Priėmus sprendimą, keičiami ar pripažįstami negaliojančiais teisės aktai.
Bus pripažinti netekusiais galios Šiaulių miesto savivaldybės tarybos 2020 m. spalio 3 d. 
sprendimo Nr. T-384 „ Dėl Šiaulių Petro Avižonio ugdymo centro, Šiaulių „Dermės“, Šiaulių „Ringuvos“, Šiaulių sanatorinės mokyklų ir  Šiaulių „Spindulio“ ugdymo centro nuostatų patvirtinimo “ 1.1–1.3 ir 1.5 papunkčiai. 
Sprendimui įgyvendinti reikalingi priimti papildomi teisės aktai.
Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos.
Sprendimui įgyvendinti nebus reikalingos papildomos biudžeto lėšos. 
Sprendimo projekto antikorupcinis vertinimas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (8 41) 38 64 74. Projekto iniciatorius – Švietimo skyrius.

